《仁仲小圃》
宋代·胡寅

白云不为轻风起，閒影融融映秋水。
静中观物万象呈，借问此心何所始。
蚊飞蠓过那足问，要识人生行乐耳。
君开小圃富幽致，自外而观如画里。
陶公高兴只柴桑，晏子之居徒近市。
春归森森青竹上，秋尽离离从草靡。
岁华流转只常在，月魄盈亏未尝死。
经纶胸次自开泰，语笑尊前即倾否。
君知消息何处来，於穆我师纯不已。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。